**LĪGUMS Nr.\_\_\_\_\_\_\_\_\_\_\_\_\_\_\_\_/20\_\_\_\_**

**par valsts apmaksātu veselības aprūpes pakalpojumu**

**sniegšanu un apmaksu**

\_\_\_\_\_\_\_\_, 20\_.gada \_\_\_.\_\_\_\_\_\_\_\_

**Nacionālais veselības dienests** (turpmāk – DIENESTS), kuru saskaņā ar Līgumpartneru departamenta reglamentu pārstāv \_\_\_\_\_\_\_\_\_ nodaļas vadītājs (-a) \_\_\_\_\_\_\_\_\_\_\_\_\_, no vienas puses un

\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_** (turpmāk – IZPILDĪTĀJS), kuru saskaņā ar \_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_ , no otras puses,

katrs atsevišķi - Līdzējs, abi kopā - Līdzēji, noslēdz šo līgumu (turpmāk – Līgums) par sekojošo:

**1. LĪGUMA PRIEKŠMETS**

* 1. IZPILDĪTĀJS apņemas Līguma darbības laikā sniegt valsts apmaksātās medicīniskās palīdzības apjomā ietilpstošos Līguma 1.pielikumā norādītos veselības aprūpes pakalpojumus personām, kurām saskaņā ar Latvijas Republikā saistošajiem normatīvajiem aktiem un starptautiskajiem līgumiem ir tiesības saņemt no valsts budžeta apmaksātus veselības aprūpes pakalpojumus.
	2. DIENESTS apņemas veikt samaksu par Līguma ietvaros sniegtajiem pakalpojumiem saskaņā ar normatīvajiem aktiem, Līgumu, Līguma izpildei saistošajām kārtībām, kas publicētas DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti” un pakalpojumu tarifiem, kas publicēti DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem” > “Pakalpojumu tarifi” (turpmāk - manipulāciju saraksts).
	3. DIENESTS piešķir IZPILDĪTĀJAM īpašas tiesības sniegt valsts apmaksātos veselības aprūpes pakalpojumus Latvijas Republikas teritorijā Līguma 2.pielikumā norādītajā pakalpojuma sniegšanas adresē.

**2. LĪDZĒJU TIESĪBAS UN PIENĀKUMI**

2.1. DIENESTS:

* + 1. katru gadu atbilstoši normatīvajiem aktiem aprēķina plānoto finansējuma apjomu;
		2. 30 darba dienu laikā pēc likuma par valsts budžetu kārtējam gadam izsludināšanas:
			1. nosūta IZPILDĪTĀJAM paziņojumu ar informāciju par Līguma 2.1.1. apakšpunktā minēto finansējumu (turpmāk – finanšu paziņojums), katrs finanšu paziņojums attiecas uz tajā norādīto periodu un ir spēkā, kamēr attiecīgajam periodam nav saņemts jauns finanšu paziņojums. Finanšu paziņojums ir Līguma neatņemama sastāvdaļa;
			2. ievieto DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti” informāciju par:
				1. plānoto finansējumu laboratoriskajiem pakalpojumiem ar ārsta izsniegtu nosūtījumu;
				2. plānoto finansējumu kompensējamajām zālēm un medicīniskajām ierīcēm ar ārsta izrakstītu recepti;
		3. ievieto un uztur DIENESTA tīmekļvietnē [www.vmnvd.gov.lv](http://www.vmnvd.gov.lv/) sadaļā  „Profesionāļiem” > „Līgumu dokumenti” kārtības, un  manipulāciju sarakstu, pievienojot norādi par tā spēkā stāšanos, kas IZPILDĪTĀJAM jāievēro Līguma izpildē. Dienests informē Izpildītāju par plānotajiem grozījumiem Līgumā, pielikumos, kārtībās vai manipulāciju sarakstā atbilstoši Līguma 2.3.punktā noteiktajam, izņemot gadījumus, kurus Dienests nevar paredzēt.
		4. uzrauga no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību normatīvajiem aktiem un Līguma 3.pielikumam.

2.2. IZPILDĪTĀJS:

* + 1. Līguma izpildē ievēro normatīvos aktus, Līgumu un kārtības, kas ir saistošas līguma izpildē, kā arī iepazīstas ar DIENESTA sagatavoto informāciju, kas nosūtīta uz Līgumā norādīto IZPILDĪTĀJA elektroniskā pasta adresi, un nodod atbildīgajām personām.
		2. apņemas visā Līguma darbības laikā nodrošināt Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” 8.punktā noteikto nosacījumu izpildi;
		3. Līguma izpildē, tajā skaitā – dokumentu, pārskatu sastādīšanā un nosūtīšanā, ievēro **metodiku par** Eiropas Komisijas 2011.gada 20.decembra lēmumā Nr.2012/21/ES “ *Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi*” noteikto prasību ievērošanu un kontroli, nodrošinot vienlīdzīgu pieeju visiem finansējuma saņēmējiem (turpmāk - Metodika)**, kas ir pieejama DIENESTA** tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti”. Un saskaņā ar Metodiku ir uzskatāms par Valsts atbalsta saņēmēju.
		4. Pirms pakalpojuma sniegšanas pārliecinās par personas tiesībām saņemt no valsts budžeta apmaksātus veselības aprūpes pakalpojumus. Informācija par personām, kurām ir tiesības saņemt no valsts budžeta apmaksātus veselības aprūpes pakalpojumus, pieejama DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā  “Iedzīvotājiem” > “Pakalpojumu saņēmēju reģistrs.”
		5. Līguma ietvaros saņemto finansējumu izlieto atbilstoši tam noteiktajam mērķim un kārtībai;
		6. nodrošina personu slimību profilaksi, izmeklēšanu un ārstēšanu atbilstoši saslimšanai un normatīvajiem aktiem, rūpējoties par saslimšanas nepieļaušanu vaipersonas iespējami ātrāku izveseļošanos;
		7. nav tiesīgs pieņemt papildus maksājumus un pieprasīt no pacientiem vai trešajām personām (darba devēji, apdrošinātāji un tml.) samaksu par valsts apmaksātās medicīniskās palīdzības apjomā ietilpstošajiem veselības aprūpes pakalpojumiem, kas sniegti Līguma ietvaros, izņemot normatīvajos aktos noteikto pacienta līdzmaksājumu. Informācija par personu loku, kuras ir atbrīvotas no pacienta līdzmaksājuma, ir pieejama DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā  “Iedzīvotājiem” > “Pacienta līdzmaksājumi.”
		8. ir tiesīgs DIENESTAM iesniegt iesniegumu par tarifu pārrēķināšanu vai jaunu tarifu aprēķināšanu, ievērojot informāciju, kas pieejama DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem” > “Pakalpojumu tarifi,” ja IZPILDĪTĀJA izmaksas tā sniegtajiem veselības aprūpes pakalpojumiem pārsniedz normatīvajos aktos vai manipulāciju sarakstā norādītos pakalpojumu tarifus;
		9. nodrošina autotransportam ar DIENESTA izsniegtu vienota parauga caurlaidi netraucētu bezmaksas iebraukšanu un uzturēšanos IZPILDĪTĀJA teritorijā;
		10. sadarbojas ar DIENESTU Līguma izpildes, valsts budžeta līdzekļu izlietojuma un pakalpojumu darba organizācijas uzraudzībā, pēc DIENESTA rakstiska pieprasījuma sniedz informāciju un uzrāda dokumentāciju, kas saistīta ar Līgumā iekļauto veselības aprūpes pakalpojumu sniegšanu, medicīnisko, uzskaites, finanšu dokumentāciju un citu Līguma,  tā pielikumos un kārtībās noteikto dokumentāciju;
		11. nodrošina, ka veselības aprūpes pakalpojumus sniedz personas, kurām ar tiesībsargājošo iestāžu lēmumu  nav noteikts aizliegums nodarboties ar ārstniecību vai sniegt noteiktus pakalpojumus ar brīdi, kad Izpildītājam par šo faktu kļuvis zināms;
		12. IZPILDĪTĀJAM ir tiesības nesniegt Līguma 1.1. punktā minētos veselības aprūpes pakalpojumus, ja DIENESTS nav veicis samaksu IZPILDĪTĀJAM atbilstoši Finanšu paziņojumam un Norēķinu kārtībai.
	1. DIENESTS gadījumos, kad tiek plānoti Līguma, 3.pielikuma, Līgumam saistošo kārtību grozījumi vai tiek plānots izdotas jaunas kārtības:
		1. ne mazāk kā  30 (trīsdesmit) dienas pirms 2.3.punkā minēto dokumentu plānotā spēkā stāšanās datuma DIENESTA tīmekļa vietnē publicē minēto dokumentu projektus, par ko informē IZPILDĪTĀJU un lūdz 5 (piecu) darba dienu laikā sniegt priekšlikumus;
		2. 5 (piecu) darba dienu laikā izskata saņemtos priekšlikumu, veic izmaiņas 2.3.punktā minēto dokumentu projektos un publicē tos DIENESTA tīmekļa vietnē;
		3. pēc 2.3.2. apakšpunktā minētajām darbībām DIENESTS nosūta IZPILDĪTĀJAM parakstīšanai Līguma vai 3.pielikuma grozījumus, vai informē par kārtību ne mazāk kā 10 (desmit) darba dienas pirms spēkā stāšanās.

**3. LĪGUMA SPĒKĀ ESAMĪBA, GROZĪŠANAS UN IZBEIGŠANAS KĀRTĪBA**

3.1. Pēc Līguma parakstīšanas tas stājas spēkā 2024.gada …………… un ir spēkā līdz 2033.gada 31.decembrim  un saistību pilnīgai izpildei.

3.2. Līgumu var  grozīt, papildināt vai izbeigt pirms termiņa, Līdzējiem rakstveidā par to vienojoties.

3.3. LĪDZĒJI var vienpusēji izbeigt Līgumu pirms termiņa, rakstveidā brīdinot par to OTRU LĪDZĒJU ne mazāk kā 3 mēnešus iepriekš.

3.4. DIENESTS var vienpusēji izbeigt Līgumu pirms termiņa pilnībā vai daļā attiecībā uz veselības aprūpes pakalpojuma veidu vai konkrētu ārstniecības personu šādos gadījumos:

* + 1. ja IZPILDĪTĀJS ilgāk par mēnesi no piedāvājuma izteikšanas dienas neparaksta DIENESTA piedāvātos Līguma grozījumus vai jaunu līgumu par veselības aprūpes pakalpojumu sniegšanu un apmaksu;
		2. veselības aprūpes pakalpojumu sniedzējs nepilda Līguma noteikumus, t.sk. Līguma izpildē saistošas kārtības vai neizpilda tos pilnīgi un laikus, vai pārkāpj normatīvo aktu prasības;
		3. pret IZPILDĪTĀJU ir uzsākts vai pabeigts maksātnespējas process, vai ir uzsākts veselības aprūpes pakalpojumu sniedzēja likvidācijas process, vai ir apturēta veselības aprūpes pakalpojumu sniedzēja saimnieciskā darbība, vai tam ir zudušas vai ierobežotas tiesības sniegt veselības aprūpes pakalpojumus;
		4. IZPILDĪTĀJS nav reģistrēts ārstniecības iestāžu reģistrā vai neatbilst obligātajām prasībām, kas ārstniecības iestādēm un to struktūrvienībām noteiktas normatīvajos aktos;
		5. IZPILDĪTĀJAM nav veselības aprūpes pakalpojuma sniegšanai atbilstoša materiāltehniskā nodrošinājuma vai nav pakalpojumu sniegšanai nepieciešamais ārstniecības un ārstniecības atbalsta personāls;
		6. IZPILDĪTĀJS ir nodevis Līgumā noteiktās tiesības sniegt valsts apmaksātos veselības aprūpes pakalpojumus citai ārstniecības iestādei bez DIENESTA saskaņojuma;
		7. ja starp Līdzējiem nav spēkā esošs līgums par Vienotās veselības nozares elektroniskās informācijas sistēmas (turpmāk – VVIS) izmantošanu vai atbilstoši normatīvajiem aktiem netiek nodota informācija VVIS;
		8. IZPILDĪTĀJS nenodrošina pilnīgu, precīzu un savlaicīgu informācijas apmaiņu veselības aprūpes pakalpojumu apmaksas norēķinu sistēmā ”Vadības informācijas sistēma” (turpmāk – VIS);
		9. ja saņemts kompetentas ārstniecības iestādes atzinums, ka ārstniecības persona valsts apmaksātos veselības aprūpes pakalpojumus sniedz, esot alkohola vai citu apreibinošu vielu ietekmē vai ir atteikusies veikt medicīnisko pārbaudi, uz kuru to ir nosūtījusi persona, kurai atbilstoši normatīvajiem aktiem, kas nosaka alkohola, narkotisko, psihotropo vai toksisko vielu ietekmes pārbaudes kārtību, ir tiesības nosūtīt personu uz medicīnisko pārbaudi apreibinošu vielu ietekmes konstatēšanai;
		10. pēdējo divu gadu laikā IZPILDĪTĀJAM konstatēti būtiski pārkāpumi, par ko pieņemti un spēkā stājušies trīs Dienesta lēmumi vai pārbaudes akti, kuri pieņemti atbilstoši Līguma 3.pielikumā noteiktajam;
		11. no Veselības inspekcijas saņemts lēmums, ar kuru atzīti IZPILDĪTĀJA būtiski veselības aprūpes jomu reglamentējošo normatīvo aktu pārkāpumi;
		12. IZPILDĪTĀJS, kas sniedz valsts apmaksātus veselības aprūpes pakalpojumus vismaz 5 (piecos) pakalpojumu veidos, nav ieviesis iekšējās kontroles sistēmu korupcijas un interešu konflikta riska novēršanai;

3.5. Izbeidzot Līgumu pirms termiņa, DIENESTS neuzņemas saistības, kas pārsniedz Līguma nosacījumus attiecīgajam Līguma spēkā esamības periodam.

3.6. Ja uz Līguma spēkā stāšanās brīdi ir spēkā cits starp Līdzējiem noslēgts līgums par veselības aprūpes pakalpojumu sniegšanu un apmaksu, tad tas zaudē spēku ar Līguma spēkā stāšanās brīdi un DIENESTS apņemas veikt visus norēķinus saskaņā ar izbeigto līgumu, pamatojoties uz tā noteikumiem.

3.7. Ja DIENESTS saņēmis informāciju, ka IZPILDĪTĀJS nepilda Līguma noteikumus vai neizpilda tos pilnīgi un laikus, vai pārkāpj normatīvo aktu prasības, DIENESTAM uz apstākļu noskaidrošanas un pārbaudes laiku ir tiesības apturēt Līgumā minētā pakalpojuma apmaksu rakstiski, ar lēmumu par to informējot IZPILDĪTĀJU.

**4. CITI NOTEIKUMI**

4.1. Līdzēji apņemas ar Līguma izpildi saistītos strīdus risināt sarunu ceļā. Strīdus, kuros nav panākta vienošanās, Līdzēji risina tiesā.

4.2. Līdzēji tiek atbrīvoti no atbildības pilnībā vai daļēji par Līguma saistību neizpildi, ja to izraisījuši nepārvaramas varas apstākļi, kas radušies pēc Līguma noslēgšanas un kurus nav bijis iespējams paredzēt, izvairīties vai novērst, ievērojot vislielāko rūpību.

4.3. Līgums atbilst Eiropas Komisijas 2011.gada 20.decembra lēmumam 2012/21/ES „Par līguma par Eiropas Savienības darbību” 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

4.4. Līgums sastādīts uz \_\_\_\_ lapām (neskaitot pielikumus) elektroniskā dokumenta veidā un parakstīts ar drošu elektronisko parakstu, kas satur laika zīmogu.

4.5. Līgums sastāv no Līguma teksta, trim pielikumiem un 1.pielikumā norādītajām pakalpojumu sniegšanas kārtībām. Visas Līguma sastāvdaļas ir jāinterpretē kā vienots veselums. Jebkuras tiesības un pienākumi, kas ir aprakstīti kādā no  Līgumu veidojošajiem dokumentiem, ir piemērojami tikai kopā ar tiesībām un pienākumiem, kas aprakstīti pārējos  Līguma dokumentos.

**5. LĪGUMA PIELIKUMI**

5.1. Līguma *1.pielikums* – Veselības aprūpes pakalpojumu programmas

5.2. Līguma *2.pielikums* – Informācija par veselības aprūpes pakalpojumu sniedzēju

5.3. Līguma *3.pielikums –* Atbildība par līguma izpildi

**6. LĪDZĒJU REKVIZĪTI**

|  |  |
| --- | --- |
| 6.1. **DIENESTS** | 6.2. **IZPILDĪTĀJS** |
| juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_ | juridiskā adrese: \_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ | norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ |
| kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_ | e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_